open-index/open-wikipedia-markdown huggingface dataset:
சந்திரோதயம் (ஓவியர்)

**சந்திரோதயம்** தமிழகப் பெண் ஓவியர்களுள் ஒருவர். இவரின் கணவர் ப.தங்கமும் சிறந்த ஓவியராவார். தஞ்சை பெரிய கோயில், குகையநல்லூர் மாரியம்மன் கோயில் ஆகியவற்றின் கடவுள்களை வரைந்துள்ளார். இவர் 11 அக்டோபர் 2023 அன்று காலமானார்.

சித்திரக்கதைகளில் இவருக்குள்ள நாட்டம் ஈடு இணையற்றது. இவரது ஓவியங்கள் மிகவும் புகழ் பெற்றனவாகும்.

## கல்வி, பணி
கும்பகோணம் ஓவிய ஆசிரியர் குப்புசாமி ஐயரிடம் ஆறு ஆண்டுகள் ஓவியங்கள் கற்று, அரசின் டிப்ளமோ பெற்றவர். ஓவிய ஆசிரியர் பயிற்சியான டி.டி.சி முடித்து கும்பகோணம் செயிண்ட் ஜோசப் உயர்நிலைப்பள்ளியில் இரண்டு ஆண்டுகள் ஓவிய ஆசிரியராகப்ப் பணியாற்றி, பின்னர் தஞ்சாவூர் கிருத்துவ பெண்கள் மேல்நிலைப்பள்ளியில் 33 ஆண்டுகள் ஓவிய ஆசிரியராகப் பணியாற்றி ஓய்வு பெற்றவர்.

## ஓவியப்பயிற்சி
தன்னிடம் பயின்ற மாணவிகளுக்கு சிறப்பாக ஓவியப்பயிற்சி அளித்தவர். தஞ்சாவூரில் நடைபெற்ற உலகத்தமிழ் மாநாட்டு சிறப்பு மலரில் இவருடைய மாணவிகள் இருவர் வரைந்து தந்த ஓவியங்கள் முதல் மற்றும் இரண்டாம் பரிசைப் பெற்றுள்ளன.

## சித்திரக்கதை நூல்
உலகம் வியக்கும் தஞ்சாவூர் பெரிய கோயிலைக்  கட்டிய இராஜராஜனின் இளம் பருவத்தின் நிகழ்ச்சிகளை வரலாற்று அடிப்படையில் கற்பனை கலந்து ”மர்மவீரன் ராஜராஜசோழன்” என்ற தலைப்பில் ஒரு சித்திரக்கதையை எழுதி நூலாக வெளியிட்டுள்ளார். அடுத்து தன் கணவர் ஓவியர் தங்கத்துடன் இணைந்து தாராசுரம் ஐராவதீஸ்வரர் கோயிலை வைத்து இரண்டாம் ராஜராஜனின் வரலாற்றுப் பின்னணியில் ”ராஜகம்பீரன்” என்ற சித்திரக் கதையை வரைந்து நூலாக வெளியிட்டுள்ளார்.

## ஓவியங்கள்
இவர், தனது கணவருடன் ஓவியங்கள் வரைந்துள்ளார். அவற்றுள் கீழ்க்கண்டவை குறிப்பிடத்தக்கனவாகும். இவருடைய அமெரிக்கப் பயணத்தின்போது அமெரிக்க, இந்திய, தமிழ் நண்பர்களுக்கு 60க்கும் மேற்பட்ட ஓவியங்களை வரைந்து தந்துள்ளார். 
* தஞ்சாவூர் பெரிய கோயிலில் சரஸ்வதி, பிரஹ்ஹன் நாயகி, வராகியம்மன் ஓவியங்கள்
* புன்னைநல்லூர் மாரியம்மன் கோயிலில் மாரியம்மன் ஓவியம்
* திருவையாறு தியாகராஜர் சன்னதியில் உஞ்சிவிருத்தி தோற்றத்தில் தியாகராஜர் ஓவியம்

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளியிணைப்புகள்
* [மர்ம வீரன் ராஜராஜன்!, [தினமணி], 26.9.2010]
* கீற்று, தமிழ்ச்சித்திரக்கதைகள் ஓர் அறிமுகம்

பகுப்பு:தமிழக ஓவியர்கள்‎
பகுப்பு:2023 இறப்புகள்
வெர்னர் வொன் சீமன்சு

**எர்னஸ்ட் வெர்னர் சீமன்சு** (*Ernst Werner Siemens*, 1888 முதல் **வொன் சீமன்சு**; ; 13 திசம்பர் 1816 – 6 திசம்பர் 1892) செருமானிய கண்டுபிடிப்பாளரும் தொழிலதிபரும் ஆவார். இவரது பெயர்   மின்தடைக்கான அனைத்துலக அலகுக்கு,  சீமன்சு, வைக்கப்பட்டுள்ளது. புகழ்பெற்ற மின்னியல் தொலைத்தொடர்பு நிறுவனமான சீமென்சை இவர் நிறுவினார்.
## வெளி இணைப்புகள்
* Biography, Siemens Corporate Archives 
* Loudspeaker History (U. of San Diego) 
* Short biography and bibliography in the Virtual Laboratory of the Max Planck Institute for the History of Science

பகுப்பு:செருமானிய தொழிலதிபர்கள்
பகுப்பு:1816 பிறப்புகள்
பகுப்பு:1892 இறப்புகள்
பகுப்பு:செருமானியக் கண்டுபிடிப்பாளர்கள்
பத்தேபூர் சிக்ரி மக்களவைத் தொகுதி

**ஃபத்தேப்பூர் சிக்ரி மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.

## சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
அவை:
# ஆக்ரா ஊரகம்
# பதேஹ்பூர் சிக்ரி
# கேராகட்
# பதேஹாபாத்
# பாஹ்

## நாடாளுமன்ற உறுப்பினர்கள்
* 2014: பாபுலால் சவுதரி, பாரதிய ஜனதா கட்சி 

## மேலும் பார்க்க
* ஆக்ரா மாவட்டம்
* உத்தரப் பிரதேச மக்களவைத் தொகுதிகள்

## சான்றுகள்

பகுப்பு:ஆக்ரா மாவட்டம்
பாபுலால் சவுத்ரி

**பாபுலால் சவுத்ரி**, உத்தரப் பிரதேச அரசியல்வாதி ஆவார். இவர் பாரதீய ஜனதா கட்சியைச் சேர்ந்தவர். இவர் 1948-ஆம் ஆண்டில் சூலை இரண்டாம் நாளில் பிறந்தார். இவர் பத்தேபூர் சிக்ரி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

## சான்றுகள்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பிரோசாபாத் மக்களவைத் தொகுதி

**பிரோசாபாத் மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 மக்களவைத் தொகுதிகளில் ஒன்று.

## சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
அவை:

# டுன்டலா
# ஜஸ்ரானா
# பிரோசாபாத்
# ஷிகோஃகாபாத்
# சிர்சாகஞ்சு

## நாடாளுமன்ற உறுப்பினர்கள்
*2014: அக்‌ஷய் யாதவ், சமாஜ்வாதி கட்சி 

## மேலும் பார்க்க
* பிரோசாபாத் மாவட்டம்
* உத்தரப் பிரதேச மக்களவைத் தொகுதிகள்

## சான்றுகள்


பகுப்பு:பிரோசாபாத் மாவட்டம்
அக்‌ஷய் யாதவ்

**அக்‌ஷய் யாதவ்**, உத்தரப் பிரதேச அரசியல்வாதி ஆவார். இவர் பாரதீய ஜனதா கட்சியைச் சேர்ந்தவர். இவர் பிரோசாபாத் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர 
ஆனார். இவர் 1986-ஆம் ஆண்டில் அக்டோபர் இருபத்தைந்தாம் நாளில் பிறந்தார்.

## சான்றுகள்

பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:1986 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:18ஆவது மக்களவை உறுப்பினர்கள்
சைட்டோக்கைன்

**சைட்டோக்கைன்கள்** (அ) **[[உயிரணு|உயிரணுத்]] தொடர்பிகள்/செயலூக்கிகள்** (Cytokines) என்பவைச் செல் சமிக்ஞைகளுக்குத்  தேவைப்படும் சிறிய (~5–20 கிலோ டால்டன்) புரதங்களாகும். உயிரணுக்களால் வெளியிடப்படும் இப்புரதங்கள் பிற செல்களைப் பாதிக்கின்றன (பக்கச்சுரப்புத் தாக்கம்). சில நேரங்களில் இவை வெளியிடும் செல்களையும் பாதிப்படையச் செய்கின்றன (தன்சுரப்புத் தாக்கம்). உயிரணு இயக்கி/ஈர்ப்பிகள் (chemokines), தீநுண்ம எதிர்ப்பிகள், வெள்ளையணு தொடர்பி/செயலூக்கிகள் (Interleukines), நிணநீர்ச் செல் தொடர்பி/செயலூக்கிகள் (lymphokines), கழலை நசிவுக்காரணி போன்றவை சைட்டோக்கைன்கள் என்றாலும் பொதுவாக இவை இயக்குநீர்களோ (அ) வளர் காரணிகளோ இல்லை. நோயெதிர்ப்புச் செல்களான பெருவிழுங்கிகள், பி உயிரணுகள், டி உயிரணுகள் மற்றும் அடிநாட்டக்கலங்கள் (mast cells), அகவணிக்கலங்கள் (endothelial cells), நாரியற்செல்கள் (fibroblasts), இழையவலைச் செல்கள் (stromal cells) போன்ற பலவிதமான உயிரணுக்கள் சைட்டோக்கைன்களை உருவாக்குகின்றன; ஒன்றிற்கும் மேற்பட்டச் செல் வகைகள் ஒரு சைட்டோக்கைனை உருவாக்கலாம்.

நோய் எதிர்ப்பாற்றல் முறைமையில் இன்றியமையாப் பணிகளை செய்யும் இப்புரதங்கள் உயிரணுக்களின் மேற்பரப்பிலுள்ள இவற்றின் ஏற்பிகள் மூலமாகச் செயற்படுகின்றன; தாதுசார் நோயெதிர்ப்புத்திறன் (humoral immunity), உயிரணுசார் நோயெதிர்ப்புத்திறன் (cell-mediated immunity) ஆகியவற்றிற்கிடையேயான சமநிலையை சைட்டோக்கைன்கள் ஒழுங்குப்படுத்துகின்றன. மேலும், குறிப்பிட்டச் செல்களின் முதிர்வு, வளர்ச்சி, ஏற்புத்தன்மை ஆகியவற்றை முறைப்படுத்துகின்றன. சில சைட்டோக்கைன்கள் சிக்கலான வழிமுறைகளில் பிற சைட்டோக்கைன்களின் செயற்பாட்டை அதிகரிக்கவோ, தடுக்கவோ செய்கின்றன. பிற செல் சமிக்ஞை மூலக்கூறுகளான இயக்குநீர்கள் சுழல் பாய்மத்தில் மிகக் குறைவான செறிவு, குறிப்பிட்டச் சில செல் வகைகளால் உருவாக்கப்படுவது போன்ற காரணிகளால் சைட்டோக்கைன்களிலிருந்து வேறுபடுகின்றன.

உடல் நலம், நோய்வாய்ப்படுதல் ஆகிய இரண்டிலும் சைட்டோக்கைன்கள் இன்றியமையாப் பணிகளைக் கொண்டுள்ளது; குறிப்பாக நோய்த்தொற்றுக்கெதிரான ஒம்புயிரின் துலங்கல்கள், நோயெதிர்ப்புத் திறன்கள், அழற்சி, பேரதிர்ச்சி, இரத்த நச்சுப்பாடு (sepsis), புற்றுநோய், இனப்பெருக்கம் ஆகியவற்றைக் கூறலாம்.

## மேற்கோள்கள்

பகுப்பு:உயிர்வேதியியல்
பகுப்பு:நோய் எதிர்ப்பு முறைமைகள்
பகுப்பு:சைட்டோக்கைன்கள்
கென்னல்வெர்த் கோட்டையகம் (ஒசூர்)

**ஒசூர் கோட்டை** என்று பொதுவாக அழைக்கபடும் **கென்னல்வெர்த் கோட்டையகம்**  என்பது தமிழ்நாட்டின், கிருட்டிணகிரி மாவட்டம் ஒசூரில் தற்போது இராம் நகர் என்று அழைக்கப்படும் பகுதியில் இருந்த கோட்டையக மாளிகையாகும்

## வரலாறு
பிரெட் என்பவர் 1861 முதல் 1864 வரை சேலம் மாவட்ட ஆட்சியராக இருந்த காலத்தில் (கொஞ்ச காலம் அப்போது ஒசூர் மாவட்ட தலைநகராகவும் இருந்துள்ளது)
இலண்டனிலிருந்த செல்வ சீமாட்டியான தம் மனைவியை ஒசூருக்கு வருமாறு கேட்டுக் கொண்டார். இலண்டனிலிருந்த *கென்னல் வெர்த் கோட்டையகம்* போன்ற ஒரு மாளிகை ஒசூரில் இருந்தால், தான் வருவதாகப் பதில் எழுதினாளாம். அதேபெயரில் அவ்வாறே ஒரு மாளிகை கட்டினார். கெனில்வர்த் கேசில் இங்கிலாந்தின் மிகப்பெரிய மாளிகைகளில் ஒன்று. அது வார்க்விச்சயரில் இருந்தது. ஏழு ஏக்கர் பரப்புடையது. உள்நாட்டுப் போரில் பன்னிரெண்டாம் நூற்றாண்டில் அது அழிந்து விட்டது. அந்த மாளிகையின் அமைப்பையும் சிறப்பையும் சர் வால்டர் ஸ்கார்ட் தம் புதினத்தில் மிக விவரமாக்க் குறிப்பிட்டுள்ளார். அந்த புதினத்தில் காணப்படும் செய்தி களைக்கொண்டு பிரட் அழகிய மாளிகை அமைத்து, அதன் மீது இத்தாலியிலுள்ளது போன்று கூரை போட்டு. சுற்றிலும் அகழி அமைத்தார். கி.பி.1861 முதல் 1864 வரை நான்கு ஆண்டுகள் கட்டட வேலை நடந்தது. இம்மாளிகை ஹமில்டன் என்ற திறம் வாய்ந்த வெள்ளைக்கார பொறியாளரின் மேற்பார்வையில் கட்டப்பட்டது. இம்மாளிகையை எழுப்ப அரசு பணத்தை கையாடிய குற்றத்துக்காக ஆளுநர் பிரட் பதவி நீக்கம் செய்யப்பட்டார். கென்னல்வொர்த் கோட்டையகத்துக்குச் சீமாட்டியும் வரவில்லை. 1871ஆம் ஆண்டு பிரட் கோட்டையைச் சென்னை மாகாண அரசுக்கு விற்றுவிட்டு இலண்டன் சென்றுவிட்டார். அதன் பின்னர் வால்டன் இல்லியட் லோக்ககார்ட் சேலம் மாவட்ட ஆளுநராகப் பொறுப்பேற்றார். இவரின் தலைமையிடம் ஒசூராகும். இவர் தன் மனைவியோடு இம்மாளிகையிலேயே தங்கி இருந்தார். உடல் நலம் குன்றி மாளிகையிலேயே உயிரிழந்தார். அவரது நினைவாக அவரின் மனைவி அமைத்த நினைவுச் சின்னம் இக்கோட்டை இருந்த இடத்திற்கு சற்று தொலைவில் இன்றும் உள்ளது. (ஒசூர் கிளை நூலகம் எதிரில்)

## அழிவு
சென்னை அரசாங்கத்தாரால் இந்தக் கென்னல்வொர்த் கோட்டை 29.8.37 அன்று ஏலம் விடப்பட்டது டி. வி. சேசைய்யர் என்பவர் ஏலத்தில் வாங்கி, வரதராஜுலு என்பவருக்கு விற்க அவர் அந்த அழகிய மாளிகைக் கோட்டையின் மரச்சாமான்களை எல்லாம் உடைத்தெடுத்து விற்றுவிட்டார்.,  மிஞ்சிய சுவர்களும் தற்போது இல்லை, அகழிமட்டுமே எஞ்சியுள்ளது.

## படத்தொகுப்பு

File:House at Oosor Hosur , Salem District.jpg|கென்னல்வெர்த் கோட்டை 

File:Rear view of Mr Brett's house at Hosor, near Bangalore.jpg|கென்னல்வெர்த் கோட்டை
File:The fort of Hosur, 1792, from the south-west with breached wall and Union flag flying.jpg|1792 இல் ஒசூர் கோட்டை
File:South_East_Angle_Of_Osar_with_Union_Flag.jpg|ஒசூர் கோட்டை


## குறிப்புகள்

*

பகுப்பு:கிருஷ்ணகிரி மாவட்டத்திலுள்ள கோட்டைகள்
பகுப்பு:ஒசூர்
பகுப்பு:தமிழகக் கோட்டைகள்
ராஜ்வீர் சிங்

**ராஜ்வீர் சிங்**, உத்தரப் பிரதேச அரசியல்வாதி ஆவார். இவர் பாரதீய ஜனதா கட்சியைச் சேர்ந்தவர். 
இவர் ஏடா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.	 

## வாழ்க்கைக் குறிப்பு
இவர் 1959-ஆம் ஆண்டில் மார்ச்சு பதினைந்தாம் நாளில் பிறந்தார். இவர் இளங்கலை படிப்பை முடித்துள்ளார். இவர் உத்தரப் பிரதேசத்தில் உள்ள அலிகார் என்ற ஊரைச் சேர்ந்தவர்.

## சான்றுகள்

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
இராச திராவகம்

**இராச திராவகம்** (*Aqua regia*, இலத்தீன்: "royal water", அல்லது *aqua regis*, "king's water"), அல்லது **நைட்ரோ-ஐதரோகுளோரிக் அமிலம்** (*nitro-hydrochloric acid*) என்பது அடர் நைதரிக் அமிலமும், ஐதரோகுளோரிக் அமிலமும்  புதியதாக 1:3 என்ற விகிதத்தில் கலக்கப்பட்டு உருவாக்கப்படும் வேதிக் கலவை ஆகும். அமிலங்களின் கலவையான இத்திரவம் புகையும் மஞ்சள் அல்லது சிவப்பு நிறத்துடன் மிகவும் அரிப்புத்தன்மை கொண்டதாக விளங்குகிறது. விலை உயர்ந்த அரிய உலோகங்களான தங்கம், பிளாட்டினம் முதலியவற்றை கரைக்கும் வலிமை கொண்டிருப்பதால் இதை இராச திராவகம் என்று பெயரிட்டு அழைக்கின்றனர். எனினும், தைட்டானியம், இரிடியம், உருத்தேனியம், தாண்டலம், நையோபியம் ஆஃபினியம், ஓசுமியம், உரோடியம் மற்றும் தங்குதன் போன்ற உலோகங்கள் இராச திராவகத்தின் அரிக்கும் பண்பை எதிர்த்து நிற்கும் திறன் படைத்து உள்ளன .

## பயன்கள்
இராச திராவகம் முதன்மையாக இடைநிலை தங்கமான குளோரோ ஆரிக் அமிலம் தயாரிப்பில் பயன்படுத்தப்படுகிறது. இக்குளோரோ ஆரிக் அமிலம் வோல்வில் முறையில் தங்கம் தயாரிக்கும் போது மின்பகுளியாகச் செயல்படுகிறது. இந்தச் செயல்முறை மிக உயர்ந்த தரமான (99.999%) தங்க சுத்திகரிப்புக்கு பயன்படுத்தப்படுவதாகும்.

உருச்செதுக்கல் மற்றும் குறிப்பிட்ட சில பகுப்பாய்வு  நடைமுறைகளில் இராச திராவகம் பயன்படுத்தப் படுகிறது. மேலும் ஆய்வகங்களில் கரிம சேர்மங்களின் கண்ணாடிப் பொருட்களையும் உலோகத் துகள்களையும் தூய்மைப்படுத்தவும் உதவுகிறது. நிறமாலையைக் கெடுக்கும் இணைகாந்த குரோமியத் துகள்கள் எஞ்சியிருக்கலாம் என்பதால், அணுக்கரு காந்த ஒத்ததிர்வு நிறமாலையியலில் பயன்படுத்தப்படும் மெல்லிய கண்ணாடிக் குழாய்களைத் (NMR TUBES) தூய்மைப்படுத்த பாரம்பரிய குரோமிக் அமிலக் குளியலான இம் முறைக்கு முன்னுரிமை தரப்பட்டது. அதே சமயம் குரோமிக் அமிலக் குளியல் குரோமியத்தின் அதிக நச்சுத்தன்மை மற்றும் வெடிக்கும் பண்பு காரணமாக ஊக்குவிக்கப் படுவதில்லை. சரியாகக் கையாளப் படாமல் அரிக்கும் பண்பு கொண்ட இராச திராவகமும் பல வெடிப்புகளுக்கு காரணமாகிறது..

இராச திராவகத்தில் உள்ள பகுதிப் பொருட்கள் தங்களிடையே புரியும் வினை காரணமாக இது விரைவில் சிதைவடைந்து வலிமையான அமிலமாக இருந்தாலும் அதன் தனித்தன்மையை இழந்து நிற்கிறது. எனவேதான் அதன் பகுதிப் பொருட்கள் புதியதாக கலக்கப் பட்டவுடன் பயன்படுத்தப்படுகிறது . ஆனால் நடைமுறையில் , இராச திராவகம் அதில் கரைந்துள்ள உலோகங்களால் மாசு அடைந்திருக்குமேயானால் அது கழிவுத் தொட்டியில் கொட்டுவதற்கு முன்னர் கவனமாக நடுநிலைப் படுத்தப்படுகிறது.

## வேதியியல்
## மேலும் காண்க
* கந்தகக் காடி

## குறிப்புகள்

## மேற்கோள்கள்

பகுப்பு:தங்கம்
பகுப்பு:ஆக்சிசனேற்றும் அமிலங்கள்
பகுப்பு:கனிம அமிலங்கள்
ரோமியோ ஜூலியட் (திரைப்படம்)

***ரோமியோ ஜூலியட்*** (*Romeo Juliet*) என்பது 2015ஆம் ஆண்டு வெளியான தமிழ்மொழி நகைச்சுவை காதல் திரைப்படம் ஆகும். இந்தத் திரைப்படத்தை லக்சுமன் இயக்கினார். கதாநாயகனாக ஜெயம் ரவி மற்றும் கதாநாயகியாக ஹன்சிகா மோட்வானி நடித்திருந்தார்கள்.

## வெளி இணைப்புகள்
''Romeo Juliet: A preposterous mix of ‘comedy’ and melodrama'' - ஒரு திரை விமர்சனம்

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜெயம் ரவி நடித்த திரைப்படங்கள்
தெற்கு தில்லி மக்களவைத் தொகுதி

thumb|தில்லியில் உள்ள மக்களவைத் தொகுதிகள்

**தெற்கு தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.

## சட்டமன்றத் தொகுதிகள்
2008-ஆம் ஆண்டில் தொகுதி மறுசீரமைப்பிற்குப் பின்னர், கீழ்க்காணும் சட்டமன்றத் தொகுதிகள் உள்ளன.

# பிஜ்வாசன்
# பாலம்
# மேரவுலி
# சத்தர்பூர்
# தேவலி
# அம்பேத்கர் நகர்
# சங்கம் விகார்
# கால்காஜி
# துக்ளக்காபாத்
# பதர்பூர்

## நாடாளுமன்ற உறுப்பினர்கள்

* பதினாறாவது மக்களவை, 2014 – ரமேஷ் பிதுரி (பாரதிய ஜனதா கட்சி) 

## மேற்கோள்கள்

பகுப்பு:தில்லி மக்களவைத் தொகுதிகள்
ரோல்ப் மாக்சிமில்லன் சீவெர்ட்

பேராசிரியர் **ரோல்ப் மாக்சிமில்லன் சீவெர்ட்** (*Rolf Maximilian Sievert*, 6 மே 1896 &ndash; 3 அக்டோபர் 1966) சுவீடிய மருத்துவ இயற்பியலாளர் ஆவார். கதிர்வீச்சின் உயிரியல் விளைவுகளைக் குறித்த ஆய்வு இவரது முதன்மை பங்களிப்பாகும்.

பேராசிரியர் சீவெர்ட்  சுவீடனின் இசுடாக்கோமில் பிறந்தார். 1924இலிருந்து 1937 வரை சுவீடனின் ரேடிய்யெம்மத் இயற்பியல் ஆய்வகத்தில் பணியாற்றினார். கரோலின்ஸ்கா மையத்தில் கதிரியல் துறைத் தலைவராக பொறுப்பேற்றார்.  கதிர்வீச்சின் அளவை, முக்கியமாக புற்றுநோய் நோயறிதலிலும் சிகிச்சையிலும், அளப்பதில் முன்னோடியாக விளங்கினார். பின்னாட்களில் குறைந்தளவு கதிர்வீச்சிற்கு தொடர்ந்து ஆளாவதால் உயிரினங்களில் ஏற்படும் தாக்கங்களைக் குறித்த ஆய்வில் செலவிட்டார்.   1964இல் பன்னாட்டு கதிர்வீச்சு காப்பு சங்கத்தை நிறுவி அதன் தலைவராக இருந்தார். *அணுக் கதிர்களின் தாக்கத்திற்கான ஐக்கிய நாடுகள் அறிவியல் குழு*த் தலைவராக இருந்துள்ளார்.

கதிர்வீச்சு அளவுகளை அளப்பதற்கான பல கருவிகளை உருவாக்கி உள்ளார்; இதில் *சீவெர்ட் அறை* பரவலாக அறியப்பட்டதாகும்.

1979இல்  எடைகளும் அளவுகளுக்குமான பொது மாநாட்டில் (CGPM),  அயனியாக்கும் கதிர் அளவு ஈடளவுக்கான அனைத்துலக அலகுக்கு இவரது பெயர் சீவெர்ட் (Sv) சூட்டப்பட்டது.

பகுப்பு:சுவீடிய இயற்பியலாளர்கள்
பகுப்பு:மருத்துவ இயற்பியல்
பகுப்பு:1896 பிறப்புகள்
பகுப்பு:1966 இறப்புகள்
ரமேஷ் பிதுரி

**ரமேஷ் பிதுரி**, இந்திய அரசியல்வாதி ஆவார். இவர் தெற்கு தில்லி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பாரதீய ஜனதா கட்சியைச் சேர்ந்தவர். இவர் 1961ஆம் ஆண்டில் சூலை பதினெட்டாம் நாளில் பிறந்தார். இவர் தில்லியில் உள்ள துக்ளக்காபாத் என்ற பகுதியைச் சேர்ந்தவர்.

## சான்றுகள்

பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:1961 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
மேற்கு தில்லி மக்களவைத் தொகுதி

thumb|தில்லியில் உள்ள மக்களவைத் தொகுதிகளை எல்லையுடன் காட்டும் வரைபடம்

**மேற்கு தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.

## சட்டமன்றத் தொகுதிகள்
இந்த தொகுதியில் தில்லி சட்டமன்றத்திற்கான பத்து தொகுதிகள் உள்ளன. அவை:
# மாதிபூர்
# ராஜவுரி கார்டன்
# ஹரி நகர்
# திலக் நகர்
# ஜனகபுரி
# விகாசபுரி
# உத்தம் நகர்
# துவாரகா
# மடியாலா
# நஜஃப்கர்

## நாடாளுமன்ற உறுப்பினர்

* பதினாறாவது மக்களவை, 2014 – பர்வேஷ் சாகிப் சிங் (பாரதிய ஜனதா கட்சி) 

## மேற்கோள்கள்

பகுப்பு:தில்லி மக்களவைத் தொகுதிகள்
தேஜ் பிரதாப் சிங் யாதவ்

**தேஜ் பிரதாப் சிங் யாதவ்** (நவம்பர் 21, 1987), இந்தியாவின் உத்தரப் பிரதேச மாநில அரசியல்வாதி ஆவார். சமாஜ்வாதி கட்சி கட்சியைச் சேர்ந்த இவர், 2014-இல் நடைபெற்ற மறுதேர்தலில், மைன்புரி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் முலாயம் சிங் யாதவின் பேரன் ஆவார்.

## சான்றுகள்

பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:உத்தரப் பிரதேச அரசியல்வாதிகள்
பகுப்பு:1987 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
ஹன்ஸ்பெல்

**ஹன்ஸ்பெல்** என்பது ஒரு எழுத்துப்பிழை சரிபார்ப்பிற்கான சொல்திருத்தி ஒரு கட்டற்ற மென்பொருள் ஆகும். இது முதன் முதலில் மொழி ஹங்கேரியன் மொழிக்காக வடிவமைக்கப்பட்டது.

## பயன்பாடு
இது தற்போது லிபரே ஆபீஸ், ஓபன் ஆபிஸ், பயர்பாக்ஸ் போன்ற மென்பொருட்களில் பயன்படுத்தப்பட்டு வருகிறது.
## வரலாறு
இந்த சொல்திருத்தி சி ++ நிரலாக்க மொழியைக் கொண்டு தயாரிக்கப்பட்ட ஒரு பொறியாகும்.

## உரிமம்
குனூ பொதுமக்கள் உரிமம்

## வெளி இணைப்புகள்
* ஹன்ஸ்பெல் இணையதளம்

பகுப்பு:கட்டற்ற மென்பொருட்கள்
திருச்சாளக்கிராமம்

**திருச்சாளக்கிராமம்** என்பது 108 வைணவத் திருத்தலங்களில் ஒன்று. சாளக்கிராமத்தலம் மலைமீது அமைந்துள்ளது. நேபாள அரசின் அனுமதி பெற்று தரிசிக்க வேண்டிய திருத்தலம். 

சக்ரதீர்த்தம் எனும் கண்டகி நதியின் உற்பத்திப் பகுதிதான் சாளக்கிராமம் தலம்.

ராமானுஜரும் இத்திருத்தலத்தைப் பாடியுள்ளார்.

## மேலும் பார்க்க
* சாளக்கிராமம்

## மேற்கோள்கள்

## வெளியிணைப்புகள்
* http://www.tamilvu.org/slet/l4210/l4210son.jsp?subid=3784

பகுப்பு:108 திவ்ய தேசங்கள்
பகுப்பு:நேபாளப் புவியியல்
பில்லி புர்கே

**பில்லி புர்கே** () (பிறப்பு: நவம்பர் 25, 1966) ஒரு அமெரிக்க நாட்டு நடிகர் ஆவார். இவர் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற பல திரைப்படங்கலும், பிரேக்கிங் பேட் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.

## வெளி இணைப்புகள்
*
*
*

பகுப்பு:1966 பிறப்புகள்
பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இசைக் கலைஞர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
எலிசபெத் ரீசேர்

**எலிசபெத் ரீசேர்** () (பிறப்பு: ஜூன் 15, 1975) ஒரு அமெரிக்க நாட்டு நடிகை ஆவார். இவர் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற பல திரைப்படங்கலும் ஹேக், சாவெட், கிரேஸ் அனாடமி, ட்ரூ டிடக்டிவ் போன்ற தொலைக்காட்சி தொடர்களிலும் நடித்ததன் மூலம் புகழ் பெற்ற நடிகை ஆனார்.

## மேற்கோள்கள்

## வெளி இணைப்புகள்
* 

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
புரொட்டோஸ்டோம்

**புரொட்டோஸ்டோம்** (Protostomia) என்பது புறமுதலுருப்படை, இடைமுதலுருப்படை, அகமுதலுருப்படை ஆகிய மூன்று மூலவுயிர்ப்படைகள் உடைய முப்படை விலங்குகளின் இரு பிரதான பிரிவுகளில் ஒன்றாகும். மற்றைய விலங்குப் பிரிவு டியூட்டெரோஸ்டோம் ஆகும். இரண்டு விலங்குப் பிரிவுகளிடையே முளையவியல் விருத்தியில் பல பிரதான வித்தியாசங்கள் உள்ளன. புரொட்டோஸ்டோம் எனும் சொல் முதல் வாய் எனப் பொருள்படும்.
புரொட்டோஸ்டோம்களின் முளைய விருத்தியின் போது பின்வரும் பிரதான நிகழ்வுகள் இடம்பெறும்:
* இவற்றின் முட்டைக் கலமே தீர்க்கப்பட்ட முட்டையாக உள்ளது. முட்டையின் குழியவுரு அக, இடை, புற முதலுருப்படைகளாகப் பிரிக்கப்பட்ட வகையில் உள்ளது.
* எட்டுக்கலங்களின் நிலையின் போது சுருளிப் பிளவு முறையில் கலங்கள் இரட்டிப்படைந்து செல்லும்.
* புன்னுதரனாகும் போது அரும்பரில்லி ஆதிக் கருக்குடலை ஆக்கும். பின்னர் வளர்ச்சியின் போது அரும்பரில்லி நிறையுடலியில் வாயாக மாற்றமடைகின்றது.
* உடற்குழி காணப்பட்டால், அது பிளவுக் குழிய முறையில் உருவாக்கப்படும்.

பிரதான புரொட்டோஸ்டோம் கணங்கள்:
* தட்டைப் புழுக்கள் (Platyhelmenthis)
* உருளைப் புழுக்கள் (Nematoda)
* வளையப் புழுக்கள் (Annelida)
* மெல்லுடலிகள் (Mollusca)
* கணுக்காலிகள் (Arthropoda)

## மேற்கோள்கள்

பகுப்பு:உயிரியல்
சோழ மண்டல சதகம்

**சோழமண்டல சதகம்**, சதகம் எனும் சிற்றிலக்கிய வகையில் சோழர்கள் குறித்துப் பாடப்பட்ட நூறு பாக்களைக் குறிக்கும். இதை *வேளூர் ஆத்மநாத தேசிகர்* இயற்றினார்.

சோழ மண்டல சதகம் நூலின் மறுபதிப்பினை எட்டாம் உலகத் தமிழ் மாநாட்டின்போது தமிழ்ப் பல்கலைக்கழகம் வெளியிட்டது. 

ஆலஞ்சேரி மயிந்தன், வேளூர் கிழான், சேந்தன், புத்தூர்வேள் முதலான பலரைச் சோழ வள்ளல்களாகக் குறிப்பிடும் தகவல் இந்நூல் மூலம் தெரியவந்தது. 

சோழ மண்டல சதகத்தில் சோழர்களின் கீழ்கண்ட செப்பெடுகளைக் குறித்துள்ளது. 
#  எசாலம் செப்பேடுகள்	-	 இராசேந்திர சோழன்
# திருச்செங்கோட்டுச் செப்பேடு I	-	சுந்தர சோழன்
# திருச்செங்கோட்டுச் செப்பேடு II	-	சுந்தர சோழன்
# பள்ளன் கோயில் செப்பேடு	-	சுந்தர சோழன்
#  சென்னை அருங்காட்சியச் செப்பேடு	- 	உத்தம சோழன்
#  லெய்டன் பெரிய செப்பேடு	- முதலாம் இராசராச சோழன்
# கரந்தைச் செப்பேடு	-	 இராசேந்திர சோழன் 
#  கரந்தை உதிரிச் செப்பேடு	-	இராசேந்திர சோழன்  
# திருவாலங்காட்டுச் செப்பேடு	-	இராசேந்திர சோழன் 
#  திருக்களர்ச் செப்பேடு I	-	இராசேந்திர சோழன் 
# திருக்களர்ச் செப்பேடு II	-	இராசேந்திர சோழன்   
# கல்கத்தா அருங்காட்சியகச் செப்பேடு	-	வீரராஜேந்திர சோழன் 
# திருக்களர்ச் செப்பேடு III	-	முதலாம் குலோத்துங்க சோழன்
# லெய்டன் சிறிய செப்பேடு	-	முதலாம் குலோத்துங்க சோழன் 
# பம்பாய் பிரின்ஸ் ஆப் வேல்ஸ்
அருங்காட்சியகச் செப்பேடு I	-	முதலாம் குலோத்துங்க சோழன் 
# பம்பாய் பிரின்ஸ் ஆப் வேல்ஸ்
அருங்காட்சியகச் செப்பேடு II	-	இரண்டாம் குலோத்துங்க சோழன் 
# திருக்களர்ச் செப்பேடு IV	-	இரண்டாம் குலோத்துங்க சோழன்
# திருக்களர்ச் செப்பேடு V	-	மூன்றாம் குலோத்துங்க சோழன் 
# வேதாரணியம் செப்பேடு	-	மூன்றாம் இராஜராஜ சோழன்
# பாண்டவர்மங்கலம் செப்பேடு	-	சடையவர்மன் சுந்தர சோழ பாண்டியன்
## மேற்கோள்கள்

பகுப்பு:சதகங்கள்
பகுப்பு:சோழர்
வடமேற்கு தில்லி மக்களவைத் தொகுதி

thumb|டெல்லியில் உள்ள மக்களவைத் தொகுதிகளை காட்டும் வரைபடம்

**வடமேற்கு தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.

## சட்டமன்றத் தொகுதிகள்
இந்த தொகுதி, தில்லி சட்டமன்றத் தொகுதிகளை கொண்டுள்ளது.

# நரேலா
# பாதலி
# ரிட்டாலா
# பவானா
# முண்டகா
# கிராரி
# சுல்தான் புர் மாஜ்ரா
# நாங்கலோய் ஜாட்
# மங்கோல் புரி
# ரோகிணி

## நாடாளுமன்ற உறுப்பினர்கள்
* பதினாறாவது மக்களவை, 2014 – உதித் ராஜ் (பாரதிய ஜனதா கட்சி)

## மேற்கோள்கள்

பகுப்பு:தில்லி மக்களவைத் தொகுதிகள்
ஆஷ்லி கிரீன்

**ஆஷ்லி கிரீன்** (*Ashley Greene*, பிறப்பு: பெப்ரவரி 21, 1987) ஒரு அமெரிக்க நாட்டு நடிகை மற்றும் விளம்பர நடிகை ஆவார். இவர் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற திரைப்படங்களில் நடித்துள்ளார்.

## ஆரம்பகால வாழ்க்கை
இவர் பெப்ரவரி 21, 1987ஆம் ஆண்டு ஜாக்சன்வில், புளோரிடா அமெரிக்காவில் பிறந்தார்.

## விருதுகள் மற்றும் பரிந்துரைகள்
இவர் ட்விலைட் என்ற திரைப்பட தொடர்களில் நடித்ததன் மூலம் 7 பிரிவுகளில் பரிந்துரை செய்யப்பட்டு 5 விருதுகளை வென்றார்.

## மேற்கோள்கள்

## வெளி இணைப்புகள்
*
* 

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:விளம்பர நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
உதித் ராஜ்

thumb | வலது**உதித் ராஜ்**, இந்திய அரசியல்வாதி ஆவர். இவர் வடமேற்கு தில்லி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பாரதிய ஜனதா கட்சியைச் சேர்ந்தவர். 
இவர் 1958-ஆம் ஆண்டில் சனவரி முதலாம் நாளில் பிறந்தார்.

## சான்றுகள்

பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:தில்லி
பகுப்பு:1961 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
நிக்கி ரீட்

**நிக்கி ரீட்** () (பிறப்பு: மே 17, 1988) ஒரு அமெரிக்க நாட்டு நடிகை, திரைக்கதையாசிரியர், விளம்பர நடிகை, பாடலாசிரியர் மற்றும் இசை வீடியோ இயக்குநர் ஆவார். இவர் தெர்ட்டீன், தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற திரைப்படங்களில் நடித்துள்ளார்.

## ஆரம்பகால வாழ்க்கை
இவர் மே 17, 1988ஆம் ஆண்டு லாஸ் ஏஞ்சல்ஸ், கலிபோர்னியா அமெரிக்காவில் பிறந்தார்.

## வெளி இணைப்புகள்
* 
* 

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:விளம்பர நடிகைகள்
பகுப்பு:திரைப்பட இயக்குநர்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
அனா கென்ட்ரிக்

**அனா கென்ட்ரிக்** () (பிறப்பு: ஆகஸ்ட் 9, 1985) ஒரு அமெரிக்க நாட்டு நடிகை மற்றும் விளம்பர நடிகை ஆவார். இவர் ட்விலைட் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற திரைப்படங்களில் நடித்துள்ளார்.

## ஆரம்பகால வாழ்க்கை
இவர் ஆகஸ்ட் 9, 1985ஆம் ஆண்டு போர்ட்லேண்ட்  மேய்ன் அமெரிக்காவில் பிறந்தார்.

## வெளி இணைப்புகள்
* 
* 

## மேற்கோள்கள்

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:விளம்பர நடிகைகள்
பகுப்பு:அமெரிக்கப் பெண்கள்
பகுப்பு:ஆங்கில அமெரிக்கர்கள்
பகுப்பு:அமெரிக்கப் பெண் எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
விட்டாச்சு

**விட்டாச்சு** என்பது மழலைகளிடம்,  பெரியவர்கள் விளையாடும் குறும்பு விளையாட்டு. 

## முறை

மழலையின் கண்பார்வையில் இருந்து பெரியவர், மறைவார் அல்லது மறைய முற்படுவார். மழலை, பெரியவரோடு கண் தொடர்பை ஏற்படுத்த, தன் தலையோ, உடலையோ அசைத்துத் தொடர்பை ஏற்படுத்தும். இம்முறை தொடர்பு ஏற்படுத்தப்பட்ட பின்பு மீண்டும், பெரியவர் கண்தொடர்பைத் துண்டிக்க தலையை/உடலை இடப்பெயர்ச்சி செய்வார். 

## விளைவு

இக்குறும்பு விளையாட்டில், குழந்தை ஒவ்வொரு முறை கண்தொடர்பை ஏற்படுத்தும் பொழுதும், குதூகலிக்கும்.

பகுப்பு:சிறுவர் விளையாட்டுகள்
மைக்கேல் ஷீன்

**மைக்கேல் ஷீன்** () (பிறப்பு: 5 பெப்ரவரி 1969) ஒரு இங்கிலாந்து நாட்டு திரைப்பட நடிகர் ஆவார். இவர் தி ட்விலைட் சாகா: நியூ மூன், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2, அண்டர்வேர்ல்ட் 3 உள்ளிட்ட பல திரைப்படங்களில் நடித்ததன் மூலம் புகழ்பெற்றார் நடிகர் ஆனார்.

## வெளி இணைப்புகள்
*
*Q&A: Michael Sheen
*Comprehensive career Q&A on theartsdesk.com

பகுப்பு:1969 பிறப்புகள்
பகுப்பு:அமெரிக்கத் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்க தொலைக்காட்சி நடிகர்கள்
ஜமாய் ராஜா

**ஜமாய் ராஜா** இது ஒரு ஹிந்தி மொழி தொலைக்காட்சித் தொடர் ஆகும். இந்தத் தொடர் ஆகஸ்ட் 4ஆம் திகதி முதல் திங்கள் முதல் வெள்ளி வரை இரவு 8:30 மணிக்கு ஜீ தொலைக்காட்சியில் ஒளிபரப்பானது. பணக்கார மாமியாருடன் மோதும் ஏழை மருமகன் கதைதான் இது.

## தமிழில்
இந்தத் தொடர் தமிழ் மொழியில் **மாப்பிள்ளை** என்ற பெயரில் மொழி மாற்றம் செய்யப்பட்டு ஜீ தமிழ் தொலைக்காட்சியில் பிப்ரவரி 16ஆம் திகதி முதல் திங்கள் முதல் வெள்ளி வரை காலை 10 மணிக்கு ஒளிபரப்பானது. 

## கதைச்சுருக்கம்
இத்தொடரில் சித்தார்த் என்ற இளைஞன் தன் மனைவி ரோஷ்னி மற்றும் மாமியார் துர்கா தேவி இடையே உள்ள தாய்-மகள் உறவை சரிசெய்ய முயற்சிக்கிறார்.

## நடிகர்கள்
* ரவி துபே
* நியா சர்மா
* ஷைனி டோசி
* அச்சின்ட் கவுர்
* மௌலி கங்குலி
* சஞ்சய் ஸ்வராஜ்
* ஸ்ருதி உல்ஃபத்

## இவற்றை பார்க்க
* ஜீ தமிழ்  தொலைக்காட்சி நிகழ்ச்சிகள்

## மேற்கோள்கள்

## வெளி இணைப்புகள்
* அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் 
* ஜீ தமிழ் யூ ட்யுப்

பகுப்பு:ஜீ தொலைக்காட்சி நிகழ்ச்சிகள்
பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2014 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
ஜேக் பிளாக்

**ஜேக் பிளாக்** () (பிறப்பு: ஆகஸ்ட் 28, 1969) ஒரு அமெரிக்க நாட்டு நடிகர், பாடகர், நகைச்சுவையளார் மற்றும் குரல் நடிகர் ஆவார். இவர் ஸ்கூல் ஒப் ராக், கிங் காங், தி ஹோலிடே, செக்ஸ் டேப், போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் குங் ஃபு பான்டா, குங் ஃபு பான்டா 2, போன்ற திரைப்படங்களுக்கு குரல் கொடுத்துள்ளார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்

*
*
*Suicide Girls interview
*The Tao of Jack Black, Steve Ramos, *[[Cincinnati CityBeat]]*, October 8, 2003

பகுப்பு:1969 பிறப்புகள்
பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இசைக் கலைஞர்கள்
பகுப்பு:கலைஞர்கள்
பகுப்பு:குரல் நடிகர்கள்
பகுப்பு:அமெரிக்க இறைமறுப்பாளர்கள்
பகுப்பு:கிராமி விருது வென்றவர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க தொலைக்காட்சி எழுத்தாளர்கள்
புது தில்லி மக்களவைத் தொகுதி

thumb|தில்லியில் உள்ள மக்களவைத் தொகுதிகளைக் காட்டும் வரைபடம்

**புது தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.

## சட்டமன்றத் தொகுதிகள்

இந்த மக்களவைத் தொகுதியில் தில்லி சட்டமன்றத்திற்கான பத்து தொகுதிகள் உள்ளன. அவை:

# கரோல் பாகு
# படேல் நகர்
# மோதி நகர்
# தில்லி பாளையம்
# ராஜிந்தர் நகர்
# புது தில்லி
# கஸ்தூர்பா நகர்
# மால்வியா நகர்
# ஆர். கே. புரம்
# கிரேட்டர் கைலாஷ்

## நாடாளுமன்ற உறுப்பினர்கள்
*பதினாறாவது மக்களவை, 2014 – மீனாட்சி லேகி (பாரதிய ஜனதா கட்சி)

## மேற்கோள்கள்

பகுப்பு:தில்லி மக்களவைத் தொகுதிகள்
ராப் லோ

**ராப் லோ** () (பிறப்பு: மார்ச் 17, 1964) ஒரு அமெரிக்க நாட்டு நடிகர் ஆவார். இவர் செக்ஸ் டேப் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.

## வெளி இணைப்புகள்

* 

பகுப்பு:1964 பிறப்புகள்
பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:ஆங்கில அமெரிக்கர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
மீனாட்சி லேகி

**மீனாட்சி லேகி**, இந்திய அரசியல்வாதி ஆவார். இவர் பாரதீய ஜனதா கட்சியைச் சேர்ந்தவர். 	இவர் 1967-ஆம் ஆண்டின் ஏப்ரல் முப்பதாம் நாளில் பிறந்தார். இவர் வழக்கறிஞர். புது தில்லி மக்களவைத் தொகுதியில் போட்டியிட்டு வென்று, பதினாறாவது மக்களவை மற்றும் பதினேழாவது மக்களவை உறுப்பினர் ஆனார். வெளியுறவு அமைச்சகம் மற்றும் பண்பாட்டு அமைச்சகத்தின் நடப்பு இணை அமைச்சராக உள்ளார்.

## மேற்கோள்கள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:17வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய அமைச்சர்கள்
தேனுகா (எழுத்தாளர்)

*இது தேனுகா எழுத்தாளரைப் பற்றிய கட்டுரை . தேனுகா இராகம் குறித்து படிக்க [[தேனுகா (இராகம்)]]*

**தேனுகா** என்றழைக்கப்படும் **மு. சீனிவாசன்** (பிறப்பு: சனவரி 19, 1950 - இறப்பு: அக்டோபர் 24, 2014) தமிழகத்தைச் சேர்ந்த எழுத்தாளர் மற்றும் கலை விமர்சகர் ஆவார். கும்பகோணத்தைச் சேர்ந்த இவர் இசை, ஓவியம், சிற்பம், வரலாறு என்ற பல துறைகளில் பரிணமித்தவர். இந்திய அரசு வங்கியில் (State Bank of India) பணியாற்றி ஓய்வு பெற்றவர்.

## வாழ்க்கைக் குறிப்பு
தமிழ்நாடு, சுவாமிமலையைப் பிறப்பிடமாகக் கொண்ட சீனிவாசன் நாதசுவரக் கலைக்குடும்பத்தில் பிறந்தவர். தந்தை சுவாமிமலை முருகையன் கோவிலில் நாதசுவரம் வாசிப்பவர். தந்தை வாசிக்கும் போது சீனிவாசன் தாளம் போடுவார்.

## சிறப்புகள்
* நெதர்லாந்து கட்டிடக்கலைஞர் ரீட்வெல்ட் வடித்த சிவப்பு-நீல வண்ண நாற்காலியைப் போன்று  இவரே வடிவமைத்தார்.

* தமிழில் நுண்கலைகள் பற்றி அழகியல் கண்ணோட்டத்துடன் விமரிசனம் வைத்த முன்னோடி.

## நூல்கள்
* வித்யாஷங்கர் ஸ்தபதியின் சிற்ப மொழி (1987)
* மைக்கேலேஞ்சலோ (1991)
* லியனார்டோ டாவின்சி (1991)
* புது சிற்பவியல் : பியாத் மாந்திரியானின் நியோபிளாஸ்டிசிஸம், ஓவியர் வான்கோ (1996)
* பழகத் தெரியவேணும் (1997) 
* பியாத் மாந்திரியான் (2007)
* தோற்றம் பின்னுள்ள உண்மைகள் தேனுகாவின் கலை இலக்கியப் படைப்புகள் 

## கட்டுரைகள்
* டாக்சிடெர்மிஸ்டுகள் தேவை” (1984)
* வண்ணங்கள் வடிவங்கள் (1987 வெளியான கட்டுரைத் தொகுப்பு தமிழ்நாடு அரசின் சிறந்த கவின்கலை விருதுபெற்றது )

## விருதுகள்
* மாநில லலித கலா அகாதெமியின் கலைச்செம்மல் விருது
* இந்திய அரசின் ஷபெல்லோஷிப் விருது
* சிறந்த தமிழறிஞருக்கான தமிழக அரசு விருது
* ஸ்டேட் வங்கி இலக்கிய விருது

## மேற்கோள்கள்

## வெளியிணைப்புகள்
* தேனுகா கலைப் பக்கங்கள்
* தேனுகாவின் பக்கங்கள்
* மைக்கேலேஞ்சலோ மற்றும் லியனார்டோ டாவின்சி வண்ணங்கள் வடிவங்கள் 
* ஆதிமூலத்தின் அரூப ஓவியங்கள் 
* Championing a cause, The Hindu, Friday Review, Chennai, December 20, 2012
* Modern twist,The Hindu, Friday Review, Chennai, November 14, 2013
* காலம் அள்ளிக்கொண்ட கலா ரசிகர்!, தி இந்து, 26.10.2014

பகுப்பு:தமிழ் எழுத்தாளர்கள்
பகுப்பு:2014 இறப்புகள்
சீமா அண்டில்

**சீமா அண்டில்** அல்லது  **சீமா அன்டில் புனியா** அல்லது **சீமா புனியா** (பிறப்பு  27 சூலை 1983) ஒரு  இந்திய  வட்டெறிதல் வீராங்கனை. அவரது தனிப்பட்ட சாதனையான ,   2014 ஆசிய விளையாட்டுப் போட்டிகளில் தங்கப் பதக்கம் கிடைக்க உதவியது.

## மேற்கோள்கள்

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் வட்டெறி வீரர்கள்
பகுப்பு:இந்திய ஒலிம்பிக் தடகள வீரர்கள்
பெயராய்வு

**பெயராய்வு** (*onomastics*, *onomatology*) என்பது, இயற்பெயர்களின் தோற்றம், வரலாறு, பயன்பாடு என்பவை குறித்த ஆய்வு ஆகும். இது எல்லாவகையான பெயர்களையும் ஆய்வுக்கு உட்படுத்துகிறது. மக்களின் பெயர்கள், இடங்களின் பெயர்கள், புவியியல் அம்சங்களின் பெயர்கள், கட்டிடங்களின் பெயர்கள், விலங்குகளின் பெயர்கள், இன மற்றும் சமூகக் குழுக்களின் பெயர்கள், நிகழ்வுகளின் பெயர்கள், வானியல் அம்சங்களின் பெயர்கள், வண்டிகளின் பெயர்கள், வணிக உற்பத்திகளின் பெயர்கள், ஆக்கங்களின் பெயர்கள் என்பன போன்ற பல வகையான பெயர்கள் இத்துறையின் ஆய்வுப் பொருள்களுள் அடங்கக் கூடியன.  இடப்பெயராய்வு, பெயராய்வின் முக்கியமான ஒரு கிளைத் துறை. மக்கட்பெயர் ஆய்வு தனிப்பட்ட மனிதர்களில் பெயர்கள் குறித்த ஆய்வு ஆகும். பெயராய்வு தரவுச் செயலாக்கத்துக்கு உதவக்கூடியது.

## பெயர்களின் தோற்றம்
பெரும்பாலான பெயர்கள் பொருள் பொதிந்த சொற்களாகவே தோற்றம் பெறுகின்றன. ஆறுமுகன், கயல்விழி போன்ற மக்கட்பெயர்கள்; *[[தமிழ் நாடு]]*, *[[ஆனை இறவு]]*, *[[நெல்லியடி]]*, *[[கங்கைகொண்டசோழபுரம்]]*  போன்ற இடப்பெயர்கள் போன்றவை பொருள் கொண்ட சொற்கள். தமிழ் தெரிந்தவர்களுக்கு மேற்படி பெயர்களுடைய பொருளும் அதற்கான காரணமும் தெளிவாகவே தெரியக்கூடும். பல வேளைகளில் பெயர்கள் பொருள் தெளிவாகத் தெரியாதபடி திரிபடைந்து விடுவதும் உண்டு. அல்லது, முன்னர் இருந்து தற்போது இல்லாமல் போன மொழியில் பெயர் உருவாகி அதுவே நீண்டகாலம் நிலைத்துவிடுவதும் உண்டு. சில பெயர்களுக்குப் பொருள் தெளிவாகத் தெரிந்த போதிலும், அது வழங்கப்பட்ட ஆளுக்கோ அல்லது பிறவற்றுக்கோ அது குறிக்கும் பொருள் தொடர்பற்றதாக இருக்கலாம். எடுத்துக்காட்டாக, ஆறுமுகன் என்பவருக்கு ஆறுமுகம் இருக்காது. இவ்வாறான பெயர்கள் கடவுளரைக் குறித்தோ, வேறேதாவது ஒன்றின் நினைவாகவோ ஏற்படக்கூடும்.

## பெயராய்வின் பயன்கள்
பெயர்கள் பொதுவாகப் பல தகவல்களைத் தம்முள் பொதித்து வைத்திருக்கின்றன. இவற்றை ஆராய்வதன் மூலம் அவற்றை அறிந்துகொள்ள முடியும். ஒரு சமூகத்தில் காணப்படும் மக்கட் பெயர்கள் அச்சமுதாயத்தினர் எவ்வாறான விடயங்களுக்கு முக்கியத்துவம் கொடுக்கின்றனர், எவ்வாறு அவர்கள் பழைய தலைமுறையினரிடம் இருந்து வேறுபடுகின்றனர், அவர்கள் மத்தியில் ஏற்படும் பண்பாட்டுத் தாக்கங்கள், பிற சமூகத்தவர் தொடர்புகள், சமூக அமைப்பு போன்றவை குறித்த தகவல்களை அறிந்துகொள்ள உதவக் கூடியவை. இடப்பெயர்கள், அப்பெயர்களை வழங்கிய மக்கள் எவ்வாறு உலகத்தைப் பார்த்தார்கள் என்பதை உணர்த்த வல்லன. அத்துடன், அவ்விடத்தின் வரலாறு, அங்கு வாழ்ந்தோர், பயன்பாடு போன்ற பல தகவல்களை இடப்பெயர்களில் இருந்து அறிந்துகொள்ளக் கூடும்.

## குறிப்புகள்

## வெளி இணைப்புகள்

பகுப்பு:பெயராய்வு
பகுப்பு:நாட்டுப்புறவியல்
பகுப்பு:அகராதியியல்
இரு வர்க்கங்களின் கூடுதல் மீதான பெர்மாவின் தேற்றம்

**இரு வர்க்கங்களின் கூடுதல் மீதான [[பியரே டி பேர்மட்|பெர்மா]]வின் தேற்ற**த்தின்படி, ஒரு ஒற்றைப் பகாஎண்ணானது, மாடுலோ &nbsp;4 ஐப்பொறுத்து எண் 1 க்குச் சமானமாக  இருந்தால், இருந்தால் மட்டுமே, அதனை இரு வர்க்கங்களின் கூடுதலாக எழுதமுடியும்

;தேற்றத்தின் கூற்று

*p* ஒரு ஒற்றைப் பகாஎண் எனில்:

:p \equiv 1 \pmod{4} என இருந்தால், இருந்தால் மட்டுமே, அதனை 
:p = x^2 + y^2,\, (*x* , *y* முழு எண்கள்) என எழுதமுடியும்.

;எடுத்துக்காட்டுகள்
5, 13, 17, 29, 37, 41 ஆகிய ஒற்றைப் பகாஎண்கள் மாடுலோ &nbsp;4 ஐப்பொறுத்து எண் 1 க்குச் சமானமாக உள்ளன. இவற்றை இரு முழு எண்களின் வர்க்கங்களின் கூடுதலாக எழுதலாம்:

:5 = 1^2 + 2^2, \quad 13 = 2^2 + 3^2, \quad 17 = 1^2 + 4^2, \quad 29 = 2^2 + 5^2, \quad 37 = 1^2 + 6^2, \quad 41 = 4^2 + 5^2.

## நிறுவல்
பகாஎண்கள் மட்டுமில்லாமல் நேர்முழு எண்களையும் இரு வர்க்கங்களின் கூடுதலாக எழுதலாம் என்பதை முதன்முறையாகக் கண்டறிந்தவர் கணிதவியலாளர் ஆல்பர்ட் ஜிரார்டு ஆவார். எனினும் அவரது காலத்திற்குப் பின்னரே 1634 இல், இந்த முடிவு வெளியானது. கணிதவியலாளர் பெர்மா, திசம்பர் 25, 1640 இல்,  பிரெஞ்சு கணிதவியலாளர் மாரின் மெர்செனெக்கு எழுதிய கடிதத்தில், இத் வர்க்கங்களின் கூடுதல் தொடர்பான இத் தேற்றத்தை எழுதியிருந்தார்.

ஆனால் பெர்மா இத் தேற்றத்தின் நிறுவலை எங்கும் எழுத்துபூர்வமாகத் தரவில்லை. முதல் நிறுவலை முறையாக அளித்தவர் ஆய்லர் ஆவார். 1747, 1749 ஆம் ஆண்டுகளில் கணிதவியலாளர் கிறிஸ்டியன் கோல்டுபேச்சுக்கு (Christian Goldbach) ஆய்லர் எழுதிய கடிதங்களில் இந் நிறுவல் குறித்துத் தெரிவித்த ஆய்லர், 1752-1755 இல் இந் நிறுவலை இரு கட்டுரைகளாக வெளியிட்டார். 1775 ஆம் ஆண்டில் கணிதவியலாளர் லெக்ராஞ்சி அவரது இருபடி வடிவின் ஆய்வை அடிப்படையாகக் கொண்டு இத் தேற்றத்திற்கு ஒரு நிறுவலைக் கண்டறிந்தார். கணிதவியலாளர் காசால் இந் நிறுவல் எளிமைப்படுத்தி வெளியிடப்பட்டது. இவை தவிர பல நிறுவல்கள் வேறுசில கணிதவியலாளர்களாலும் கண்டுபிடிக்கப்பட்டுள்ளன.

## தொடர்புடைய முடிவுகள்
செப்டம்பர் 25, 1654 இல் பாஸ்கலுக்கு எழுதிய கடிதத்தில், இம் முடிவுடன் தொடர்புடைய ஒற்றைப் பகாஎண்களுக்கான இரு முடிவுகளை பெர்மா அறிவித்தார்:

p ஒற்றைப் பகாஎண் எனில்,

*p = x^2 + 2y^2 \Leftrightarrow p\equiv 1\mbox{ or }p\equiv 3\pmod{8},
*p= x^2 + 3y^2 \Leftrightarrow p\equiv 1 \pmod{3}.

மேலும்:

20*k*&nbsp;+&nbsp;3 அல்லது 20*k*&nbsp;+&nbsp;7 வடிவில் அமைந்த இரு பகாஎண்கள் *p, q* எனில்: 
*pq = x^2+5y^2.

பின்னர் ஆய்லர் இதனை கீழ்க்காணும் கணிப்பாக மேம்படுத்தினார்:
* p = x^2 + 5y^2 \Leftrightarrow p\equiv 1\mbox{ or }p\equiv 9\pmod{20},
* 2p = x^2 + 5y^2 \Leftrightarrow p\equiv 3\mbox{ or }p\equiv 7\pmod{20}.

பெர்மா, ஆய்லர் இருவரது முடிவுகளும் லெக்ராஞ்சியால் நிறுவப்பட்டது.

## மேற்கோள்கள்

பகுப்பு:எண் கோட்பாட்டில் தேற்றங்கள்
அமிர்தி உயிரியல் பூங்கா

இந்தியாவில் உள்ள தமிழ்நாடு மாநிலத்தின் வேலூர் மாவட்டத்தில் **அமிர்தி உயிரியல் பூங்கா** (Amirthi Zoological Park) காணப்படுகிறது. இப்பூங்கா வேலூர் நகரில் இருந்து சுமார் 16 மைல் அல்லது 25 கிலோமீட்டர் தூரத்தில் அமைந்துள்ளது. 25 ஹெக்டேர் அளவுக்குப் பரந்து விரிந்துள்ள அமிர்தி உயிரியல் பூங்காவில் அழகான நீர்வீழ்ச்சி ஒன்றும் காணப்படுகிறது.

அமிர்தி வனத்தின் பாதி பரப்பளவு வனவிலங்கு சரணாலயத்திற்கும் மறு பாதி சுற்றுலாத் தலமாகவும் பிரித்துப் பராமரிக்கப்படுகிறது. சுமார் ஒரு கிலோமீட்டர் தூரத்தில் உள்ள மலையேற்றம் ஒரு அழகான நீர்வீழ்ச்சியை முழுமையாகப் பார்வையிட வழிவகுக்கிறது. நீர்வீழ்ச்சியில் பருவமழை காலங்களில் நீரின் வீழ்ச்சி அதிகமாக இருக்கும். சுற்றுலாப் பயணிகளின் வருகை விடுமுறை நாள்களில் மட்டும் அதிகமாக உள்ளது. இவ்வன விலங்குப் பூங்காவில் மான்கள், கீரிப்பிள்ளைகள், நரிகள், குரங்குகள், சிவப்பு தலை கிளிகள், காதல் பறவைகள், ஆமைகள், மயில்கள், முதலைகள்,காட்டுப் பூனைகள், கழுகுகள், வாத்துகள், புறாக்கள், காட்டுக் கிளிகள்,முயல்கள், மலைப்பாம்புகள் முதலியன வாழ்கின்றன.

## வளர்ச்சியும் விரிவாக்கமும்
செப்டம்பர் 13, 2013 அன்று,  தமிழக அரசு அமிர்தி உயிரியல் பூங்காவின் வளர்ச்சிக்காக 3.5 கோடி ரூபாய் ஒதுக்கீடு செய்துள்ளது. இந்த நிதியின் மூலம் தங்கும் விடுதிகள், போதுமான குடிநீர் வசதி, அவசியமான தகவல் மையங்கள், உணவு விடுதிகள், நீர் வீழ்ச்சிக்குச் செல்லும் பாதைகள் மற்றும் பார்வை கோபுரங்கள்   போன்ற அபிவிருத்திப் பணிகள் நடைபெறும் என்று அறிவிக்கப்பட்டு செயல் படுத்தப்பட்டு வருகிறது.

தமிழ்நாடு வனத் துறை 19 கோடி ரூபாய் செலவில் அமிர்தி விலங்கியல் பூங்காவை மேம்படுத்த திட்டமிட்டுள்ளது. மத்திய சுற்றுலா ஆணையமும் (CZA) அமிர்தி  மிருகக்காட்சி சாலையை மேம்படுத்த ஒப்புதல்  அளித்துள்ளதாக வேலூர் மாவட்ட ஆட்சியர்  தெரிவித்துள்ளார். 
 
எதிர்காலத்தில் யானைகளுக்கான புத்துணர்வு முகாம்கள் நடத்துவதற்கு வாய்ப்புள்ள சாத்தியமான காடுகளில் ஒன்றாக வேலூர் வனப்பிரிவில் உள்ள அமிர்தி காடு  இருக்கிறது.

## மேலும் காண்க
*வேலூர் மாவட்டச் சுற்றுலாத் தலங்கள்
## மேற்கோள்கள்

## வெளி இணைப்புகள்
*

பகுப்பு:தமிழ்நாட்டிலுள்ள விலங்கியல் பூங்காக்கள்
திறந்தநிலைக் கல்வி

**திறந்தநிலைக்கல்வி** என்னும் வழிமுறை கல்வி கற்பித்தலில் இணையவழி மாணவர்கள் எங்கிருந்தாலும் கற்கும்படியான ஒரு புதிய முறை ஆகும். ஆங்கிலத்தில் *Open Source Learning* என்னும் சொற்றொடரை தாவீது பிரெசிட்டன் (David Preston என்பார் 2009 இல் அறிமுகப்படுத்தினார். இந்தத் திறந்தநிலைக் கல்விக்கான கருவிகள், முறைகள் கற்கும் கொள்கைகள் முதலியவற்றை பிரெசிட்டன் என்பார் வகுத்தார்

பகுப்பு:கல்வி
அக்டோபர் 2014

**அக்டோபர் 2014** (*October 2014*), 2014 ஆம் ஆண்டின் பத்தாவது மாதமாகும். இம்மாதம் ஒரு புதன்கிழமையில் துவங்கி 31 நாட்களின் பின்னர் வெள்ளிக்கிழமையில் முடிவடைந்தது. தமிழ் நாட்காட்டியின் படி ஐப்பசி மாதம் அக்டோபர் 18, சனிக்கிழமை தொடங்கி, நவம்பர் 16 ஞாயிற்றுக்கிழமையில் முடிவடைந்தது. இசுலாமிய நாட்காட்டியின்படி கிஞ்சுரா 1435 ஆம் ஆண்டின் துல்கஜ் மாதம் செப்டம்பர் 26 துவங்கி அக்டோபர் 25 இல் முடிவடைந்தது.

## சிறப்பு நாட்கள்
*அக்டோபர் 2 - சரஸ்வதி பூசை
*அக்டோபர் 3 - விஜயதசமி
*அக்டோபர் 3 - ஏனாதி நாயனார் குருபூசை
*அக்டோபர் 12 - திருநாளைப் போவார் நாயனார் குருபூசை
*அக்டோபர் 22 - தீபாவளி
*அக்டோபர் 24 - கந்தசஷ்டி விரதம் ஆரம்பம்
*அக்டோபர் 24 - மெய்கண்டார் குருபூசை
*அக்டோபர் 26 - பூசலார் நாயனார் குருபூசை
*அக்டோபர் 26 - ஹிஜ்ரி ஆண்டுப்பிறப்பு
*அக்டோபர் 29 - கந்தசஷ்டி முடிவு, சூரன் போர்

## நிகழ்வுகள்

## இறப்புகள்
*அக்டோபர் 2 - பொள்ளாச்சி நா. மகாலிங்கம், தமிழகத் தொழிலதிபர், மக்கள் சேவையாளர் (பி. 1923)
*அக்டோபர் 14 - காவலூர் ராஜதுரை, ஈழத்து எழுத்தாளர் (பி. 1931)
*அக்டோபர் 20 - ராஜம் கிருஷ்ணன், தமிழக எழுத்தாளர் (பி. 1925)
*அக்டோபர் 21 - கஃப் விட்லம், ஆத்திரேலியப் பிரதமர் (பி. 1916)
*அக்டோபர் 24 - எஸ். எஸ். ராஜேந்திரன், தமிழ்த் திரைப்பட நடிகர், அரசியல்வாதி (பி. 1928)
*அக்டோபர் 24 - தேனுகா, கலை, இலக்கிய விமரிசகர்
*அக்டோபர் 28 - மைக்கேல் சாட்டா, சாம்பியாவின் அரசுத்தலைவர் (பி. 1937)
----

## மேற்கோள்கள்

பகுப்பு:2014
டியூட்டெரோஸ்டோம்

**டியூட்டெரோஸ்டோம்** (deuterostomia) என்பது முப்படைகளுள்ள விலங்குகளின் பிரதான இரு பிரிவுகளுள் ஒன்றாகும். மற்றையது புரொட்டோஸ்டோம் ஆகும். இரண்டு விலங்குப் பிரிவுகளும் முளையவியல் அடிப்படையில் வேறுபட்டுள்ளன. டியூட்டெரோஸ்டோம் எனும் சொல் இரண்டாவதாக வாய் எனப் பொருள் படுமாறு உள்ளது. மனிதன் உட்பட அனைத்து முள்ளந்தண்டுளிகளும், முட்தோலிகளும் வேறு சில கணங்களும் இவ்விலங்குப் பிரிவினுள் அடங்குகின்றன. டியூட்டெரோஸ்டோம்களின் முளைய விருத்தியின் போது பின்வரும் பிரதான இயல்புகள் வெளிக்காட்டப்படுகின்றன:
* கருக்கட்டலுக்கு முன் தீர்க்கப்படாத முட்டை உருவாக்கப்படல். அதாவது புரொட்டோஸ்டோம் போல முட்டைக் கலக் குழியவுரு அக, இடை, புற முதலுருப்படைகளாகப் பிரிக்கப்பட்டிருப்பதில்லை.
* எட்டுக்கல நிலையிலிருந்து ஆரைப் பிளவு முறையில் கலப்பிரிவு இடம்பெறும்.
* புன்னுதரனாதலின் போது உருவாகும் அரும்பரில்லி பின்னர் குதமாக மாற்றமடையும். அதாவது முளைய விருத்தியின் போது முதலில் குதம் உருவான பின்னரே வாய் உருவாகின்றது.
* இவற்றில் உடற்குழி குடற்குழிய முறையில் உருவாக்கப்படுகின்றது. அதாவது முளையத்தின் ஆதிக் கருக்குடலில் ஏற்படும் குழிவு மூலம் உடற் குழி உருவாக்கப்படுகின்றது.

பிரதான டியூட்டெரோஸ்டோம் விலங்குக் கணங்கள்:
* முதுகுநாணிகள் (Chordata)
* Hemi chordata
* முட்தோலிகள் (Echinodermata)
* Xenoturbellida
## மேற்கோள்கள்


பகுப்பு:உயிரியல்
விராத்து

**அசின் விராத்து** அல்லது பொதுவாக **விராத்து** (*Wirathu*, பிறப்பு: 10 சூலை 1968) என்பவர் பர்மிய பௌத்த துறவியும், பர்மாவின் முஸ்லிம்களுக்கு எதிரான 969 இயக்கத்தின் ஆன்மிகத் தலைவரும் ஆவார். இவர் தனது உரைகளின் மூலம் முஸ்லிம்களுக்கு எதிராக வன்முறைகளைத் தூண்டுகிறார் எனக் குற்றம் சாட்டப்படுகிறார். ஆனாலும், தாம் ஒரு அமைதிவழி அறவுரையாளர் எனக் கூறி வரும், அதேவேளையில், முஸ்லிம்களை எதிரிகள் எனத் தனது உரைகளில் வெளிப்படையாகப் பேசி வருகிறார்.

## பின்புலம்
1968 இல் மண்டலையில் பிறந்த விராத்து தனது 14வது அகவையில் பள்ளிப் படிப்பை இடைநிறுத்தி, பௌத்த மதகுருவானார். 2001 ஆம் ஆண்டில், 969 இயக்கத்தில் தன்னை இணைத்துக் கொண்டார். 2003 ஆம் ஆண்டில் இவரின் உரைகளுக்காக, இவருக்கு 25 ஆண்டுகள் சிறைத்தண்டனை வழங்கப்பட்டது. 2010 ஆம் ஆண்டில் ஏனைய அரசியல் கைதிகளுடன் சேர்த்து விடுவிக்கப்பட்டார். 2011 ஆம் ஆண்டில் பர்மிய அரசு பல அரசியல் சீர்திருத்தங்களை அறிவித்ததை அடுத்து, விராத்து தேரர் யூடியூப் உட்படப் பல சமூக வலைத்தளங்களில் பங்களித்தார்.

## இசுலாம் எதிர்ப்பு
2012 செப்டம்பரில், அரசுத்தலைவர் தெய்ன் செய்ன் அறிவித்த ரோகிங்கியா முஸ்லிம்களை மூன்றாம் நாடொன்றுக்கு அனுப்பும் சர்ச்சைக்குரிய திட்டத்தை ஆதரித்து மதகுருக்களின் ஆர்ப்பாட்ட ஊர்வலம் ஒன்றை நடத்தினார். ஒரு மாதத்தின் பின்னர் ராக்கைன் மாநிலத்தில் வன்முறைகள் வெடித்தன. 43 பேர் வரை கொல்லப்பட்டனர். பள்ளிவாசல்கள், கடைகள், வீடுகள் சேதமாக்கப்பட்டன.

டைம் இதழ் தனது 2013 சூன் 20 இதழ் முகப்பில் "தீவிரவாத பிக்குவின் முகம்" எனத் தலைப்பிட்டு விராத்து பற்றி ஒரு கட்டுரை எழுதியிருந்தது. முசுலிம்களைப் பற்றி விராத்து தேரர் குறிப்பிடுகையில், "நீ அன்பையும், பரிவையும் பெருமளவு கொண்டிருக்கலாம், ஆனால் ஒரு முட்டாள் நாய்க்கு அருகில் நீ தூங்க முடியாது," என்றார். பௌத்தர்களுக்கும், முஸ்லிம்களுக்கும் இடையில் இடம்பெறும் திருமணங்களுக்குக் கட்டுப்பாடுகள் விதிக்க வேண்டும் எனவும், முஸ்லிம்களின் வணிக நிறுவனங்களை ஒன்றியொதுக்கல் செய்ய வேண்டும் எனவும், கேட்டுள்ளார்.

## பொது பல சேனாவுடன் கூட்டு
2014 செப்டம்பர் 29 இல் இலங்கையின் பொது பல சேனா என்ற பௌத்த கடும்போக்கு அமைப்பு கொழும்பில் நடத்திய மாநாட்டில் கலந்து கொண்ட அசின் விராத்து தேரர் தனது 969 இயக்கம் பொது பல சேனாவுடன் சேர்ந்து இயங்கும் எனத் தெரிவித்தார். முஸ்லிம்களின் எதிர்ப்புக்கு மத்தியிலும் தமக்கு நுழையுரிமை அளித்தமைக்காக இலங்கை அரசுத்தலைவர் மகிந்த ராசபக்சவிற்கு நன்றி தெரிவித்தார்.

## மேற்கோள்கள்

## வெளி இணைப்புகள்
*The Face of Buddhist Terror 
*பேராபத்தின் அறிகுறி , தமிழ்மிரர், அக்டோபர் 3, 2014

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:பௌத்த துறவிகள்
பகுப்பு:பர்மிய மக்கள்
கோவா விரைவுவண்டி

**கோவா விரைவுவண்டி** இந்திய ரயில்வேயால் நாள்தோறும் இயக்கப்படும் அதிவிரைவு ரயில்சேவை ஆகும். இது வாஸ்கோடகாமாவையும் புது தில்லியிலுள்ள ஹசரத் நிசாமுதீன் நிலையத்தையும் இணைக்கிறது. தலைநகரங்களை புது டெல்லியுடன் இணைக்கும் ரயில்சேவைகளான கர்நாடக விரைவுவண்டி, ஆந்திரப் பிரதேச விரைவுவண்டி போன்றவற்றைப் போலவே இதுவும் செயல்படுகிறது. கோவாவின் பஞ்சிம் இடத்திற்கு அருகிலுள்ள ரயில்வே தலைமையகம் வாஸ்கோடகாமா (VSG) ஆகும்.

## வரலாறு
1987 ஆம் காலகட்டத்தில் இந்த ரயில் அறிமுகப்படுத்தப்பட்டது. அறிமுக காலகட்டத்தில் 2479/2480 என்ற எண்கள் வழங்கப்பட்டன. இதை பராமரிக்கும் பொறுப்பு வடக்கு ரயில்வேயின் டெல்லி பிரிவிடம் இருந்தது. தற்போது தென்மேற்கு ரயில்வேயுடன் இணைந்துள்ள இந்த ரயில் ஹப்ளி ரயில்வே பிரிவால் பராமரிக்கப்படுகிறது. தற்போது 12779/12780 என்ற எண்ணுடன் இயக்கப்படுகிறது.

## இடவசதிகள்
2 ஏசி 2-டையர், 3 ஏசி 3-டையர், 11 படுக்கை வகுப்புகள், 3 முன்பதிவற்ற பொதுப் பெட்டிகள், 1 பாண்ட்ரி கார், 2 பளுவிற்கான/மூட்டைகளுக்கான பகுதி (ரயில்வேயின் தபால் சேவை மற்றும் பாதுகாப்பாளர்களுக்கான பகுதி) என மொத்தமாக 22 பெட்டிகள் உள்ளன. 
சில வேளைகளில் அதிகமாக 1 ஏசி 3-டையர் BX1 என்ற பெயருடன் ரயிலில் இணைக்கப்படும். அதனால் ஒரு சில வேளைகளில் 23 பெட்டிகளைக் கொண்டிருக்கும்.

## வழிப்பாதை
மார்கோ, லோண்டா, பெல்கம், மிராஜ், சங்க்லி, சடரா, புனே, தாவுத், மண்மட், புசவால், இடராசி, போபால், ஜான்சி, குவாலியர், ஆக்ரா மற்றும் மதுரா வழியே இந்த ரயில் இயக்கப்படுகிறது.
இதன் பயண நேரமான 39 மணி 25 நிமிடங்களில், 2202 கிலோமீட்டரைக் கடக்கிறது. கர்நாடகா, மஹாராஷ்டிரா, மத்திய பிரதேசம், உத்திர பிரதேசம், ஹரியானா ஆகிய மாநிலங்களின் வழியாக செல்லும் இந்த ரயில் ராஜஸ்தான் மாநிலத்தின் தால்பூர் நிலையத்தின் வழியாக நிறுத்தமின்றி செல்கிறது.

## வழித்தடமும் நிறுத்தங்களுக்கான நேரமும்

## மாற்றுவழி இயக்கம்
கோவா எக்ஸ்பிரஸ் கீழ்க்கண்ட மூன்று இடங்களில் அதன் திசையினை மாற்றிக்கொள்கிறது.
# லோண்டா சந்திப்பு
# புனே சந்திப்பு
# தாவுத் சந்திப்பு

## குறிப்புகள்


பகுப்பு:இந்திய விரைவுவண்டிகள்
பேளூர்

**பேளூர்** என்ற தலைப்பில் உள்ள கட்டுரைகள்:

*பேளூர், தமிழ்நாடு 
*பேளூர், கர்நாடகம்
நீலம் (புதினம்)

**நீலம்**  மகாபாரதத்தை அடிப்படையாகக் கொண்டு ஜெயமோகன் எழுதிவரும் புதின வரிசையில் நான்காவது புதினமாகும். கிருஷ்ணனின் வாழ்க்கையையும் ராதையுடன் உள்ள உறவையும் சொல்கிறது

## பின்புலம்
ஜனவரி1 ,2014 முதல் ஜெயமோகன் வெண்முரசு என்றபேரில் மகாபாரதத்தை அடிப்படையாகக் கொண்டு புதினங்களை எழுதத் தொடங்கினார். இவை அவரது இணையதளத்தில் தொடராக வெளிவந்தன. www.venmurasu.in லும் இத்தொடர் வெளிவந்தது. ஷண்முகவேல் வரையும் ஓவியங்களும் இடம்பெற்றிருந்தன. முதற்கனல் மழைப்பாடல் வண்ணக்கடல் ஆகிய புதினங்களுக்குப்பின் நீலம் வெளிவந்தது. ஆகஸ்ட் 20 முதல் செப்டெம்பர் 26 வரை 38 நாட்கள் தொடராக வெளிவந்தது இந்நாவல்.

## கட்டமைப்பு
மகாபாரதப் பின்னணி கொண்டிருந்தாலும் இப்புதினம் பெரும்பாலும் பாகவதத்தை ஒட்டியே எழுதப்படுகிறது. கண்ணன் ராதை உறவு ஜயதேவரின் அஷ்டபதியை அடிப்படையாகக் கொண்டது. ராதையின் பார்வை வழியாக கண்ணனின் கதையைச் சொல்லும் படைப்பு இது. ராதை குழந்தையாக கண்ணனைக் காண்பதில் தொடங்குகிறது. ராதைக்கும் கண்ணனுக்குமான உறவு ஒரு கதையோட்டமாகவும் கண்ணன் கம்சனைக்கொல்வது வரையிலான கதை இன்னொரு கதையோட்டமாகவும் சொல்லப்படுகிறது

## நடை
எதுகைமோனையும் உணர்ச்சிக்கொந்தளிப்பும் கொண்ட நடையில் இப்புதினம் எழுதப்பட்டுள்ளது
நற்றிணைப்பதிப்பகம் இதை வெளியிட்டுள்ளது. கிழக்கு பதிப்பக வெளியீடும் உள்ளது.

பகுப்பு:புதினங்கள்

## குறிப்புகள்
வண்ணக்கடல் (புதினம்)

**வண்ணக்கடல்** ஜெயமோகன் எழுதிய புதினம். மகாபாரதத்தை அடிப்படையாகக் கொண்டு ஜெயமோகன் எழுதிவரும் புதின வரிசையில் மூன்றாவது படைப்பு இது. பாண்டவர்களின் இளமைப்பருவ வாழ்க்கையைச் சொல்கிறது

## பின்புலம்
ஜனவரி 1, 2014 முதல் ஜெயமோகன் வெண்முரசு என்ற பெயரில் மகாபாரதத்தை அடிப்படையாகக் கொண்டு புதினங்களை எழுதத் தொடங்கினார். இவை அவரது இணையதளத்தில் தொடராக வெளிவந்தன. ஷண்முகவேல் வரையும் ஓவியங்களும் இடம்பெற்றிருந்தன. முதற்கனல், மழைப்பாடல் ஆகிய புதினங்களுக்குப்பின் வண்ணக்கடல் வெளிவந்தது. ஜூன் 1 முதல் ஆகஸ்ட் 10 நாட்கள் தொடராக வெளிவந்தது இந்நாவல்.

## கட்டமைப்பு

இப்புதினம் இளநாகன் என்ற கதாபாத்திரம் மதுரை மூதூரில் இருந்து அஸ்தினபுரியை நோக்கி வடதிசைப்பயணம் செய்யும் கதையை ஒரு கதையோட்டமாகச் சொல்கிறது. இளநாகன் பாண்டவர்களைப்பற்றிக் கேள்விப்படுகிறான். அந்தக்கதைகள் வெவ்வேறு சூதர்களால் சொல்லப்படுகின்றன. துரோணர் கர்ணன் ஏகலைவன் துரியோதனன் ஆகியோருடைய கதைகள் சொல்லப்படுகின்றன

நற்றிணைப்பதிப்பகம் இந்நூலை வெளியிட்டுள்ளது. கிழக்கு பதிப்பகமும் இந்நூலை வெளியிட்டுள்ளது.

பகுப்பு:ஜெயமோகனின் புதினங்கள்
பகுப்பு:நற்றிணை பதிப்பக நூல்கள்